Diari Oficial de la Generalitat Valenciana


Sumari del DOGV 6972, del 25-02-2013 (2013/1323)

Notificació de la sentència dictada en el procediment de guarda i custòdia de fill menor número 1098/2011.
----------------------------------------------------------------------------------------------------------

### Dades del document

Número de DOGV
:   6972

Data del DOGV
:   25-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1323


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment de guarda i custòdia de fill menor número 1098/2011. [2013/1323]  
Família, guarda, custòdia i aliments de fill menor no matrimonial, no consensuat 001098/2011  
De: Nicoleta Ghilencea.   
Procuradora: M.ª Dolores Such Muñoz.   
Contra: Syed Qammar Abbas Shah.   
Procurador/a: -  
María Engracia Román Ivorra, secretària del Jutjat de Primera Instància número 2.   
En el present procediment de juí verbal seguit a instàncies de Nicoleta Ghilencea contra Syed Qammar Abbas Shah s'ha dictat la sentència que, literalment, diu així:   
«Sentència número 330/2012  
Benidorm, 27 de setembre de 2012  
José Francisco Bernal Alcover, magistrat jutge titular del Jutjat de Primera Instància número 2 dels de Benidorm i partit, he vist les presents actuacions de mesures definitives sobre fills extramatrimonials, contenciós número 1098/2011, seguides a instàncies de Nicoleta Ghilencea, representada per la procuradora dels tribunals María Dolores Such Muñoz i assistida pel lletrat Josep Francés Pons, contra Syed Qammar Abbas Shah, en situació processal de rebel·lia, on ha sigut part el ministeri fiscal, representat per la senyora Gaya Foenes.  
  
Dispositiva  
Estime la demanda de sol·licitud de mesures sobre fills extramatrimonials formulada per Nicoleta Ghilencea, representada per la procuradora dels tribunals María Dolores Such Muñoz, contra Syed Qammar Abbas Shah, i:   
1. Adopte, com a mesures definitives sobre els fills extramatrimonials dels litigants, que han de regir després de la ruptura i separació de la parella, les següents:   
a) Guarda i custòdia del fill menor comú de la parella de fet formada pels litigants:   
El fill menor comú de la parella de fet formada pels litigants, Syed Saghad Abbas Shah, quedarà sota la guarda i custòdia de la mare Nicoleta Ghilencea i n'exercirà la pàtria potestat compartida per ambdós progenitors.   
b) Règim de visites, comunicació i estada del fill menor comú de la parella de fet formada pels litigants, amb el progenitor no custodi Syed Qammar Abbas Shah.   
El pare podrà tindre amb ell el fill menor comú de la parella, els caps de setmana alterns, des de les 20.00 hores dels divendres fins a les 21.00 hores del diumenge i ha d'ingressar al mes, en el compte bancari que a este efecte es designe pel progenitor custodi, amb efectes a partir des del dia en què es va presentar la demanda, 27 de maig de 2011.   
  
La dita suma s'actualitzarà anualment, d'acord amb les variacions que en augment o disminució experimente l'índex de preus al consum en el seu conjunt general nacional, que publique l'Institut Nacional d'Estadística o organisme que el substituïsca en les seues funcions.   
Els gastos extraordinaris del fill menor comú de la parella seran satisfets per ambdós progenitors per mitat.   
2. I tot això sense fer expressa condemna a cap de les parts quant al pagament de les costes processals produïdes en este procediment.   
Notifiqueu la present resolució a les parts, feu-los saber que no és ferma i que en contra es pot interposar recurs d'apel·lació davant d'este Jutjat, en el termini de 20 dies comptats des de l'endemà de la seua notificació, i exposar les al·legacions en què es base la impugnació, a més d'esmentar la resolució contra la qual s'apel·la i els pronunciaments que s'impugnen, per al seu posterior coneixement per l'Audiència Provincial d'Alacant.   
Així, esta és la meua sentència, jutjant definitivament, que pronuncie, mane i firme.»   
Publicació. El magistrat jutge que la subscriu ha llegit i publicat l'anterior sentència, mentres celebrava audiència pública, en el mateix dia de la seua data. En done fe.  
Atés que Syed Qammar Abbas Shah, amb NIE número [?], es troba en parador ignorat, s'expedeix este edicte a fi que li valga de notificació de forma deguda.  
  
Benidorm, 25 de gener de 2013.- La secretària judicial: María Engracia Román Ivorra.